biswa921/orwiki-latest-pages-articles-raw huggingface dataset:
ମୁଖାଗ୍ନି

ମୁଖାଗ୍ନି ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ହ୍ୱାଇଟ୍ କାନଭାସ ପ୍ରଡ଼କ୍ସନଦ୍ୱାରା ଏହି କଥାଚିତ୍ରଟି ନିର୍ମାଣ କରାଯାଇଥିଲା । ଏହି କଥାଚିତ୍ରଟିର କାହାଣୀ ରଚନା କରିଥିଲେ ସୁବାସିନୀ ମହାନ୍ତି ଓ ଇତିଶ୍ରୀ ସମାପିକା ସାମଲ । ପ୍ରିୟବ୍ରତ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବିଶ୍ୱରଞ୍ଜନ ମହାନ୍ତି ।

ମନୋଜ ପଣ୍ଡା, ପ୍ରିୟଙ୍କା ମହାପାତ୍ର, ଦୁଷ୍ମନ୍ତ ପଣ୍ଡା, କ୍ରିଷ୍ଣା କର, ଶ୍ୱେତା ଆଚାର୍ଯ୍ୟ, ଶୁଭମ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୨୭ ତାରିଖରେ ଭୁବନେଶ୍ୱରସ୍ଥିତ ଜୟଦେବ ଭବନରେ ସ୍ୱତନ୍ତ୍ର ଭାବରେ ମୁକ୍ତିଲାଭ କରାଯାଇଥିଲା ।

ଅଭିନୟ
 ମନୋଜ ପଣ୍ଡା
 ପ୍ରିୟଙ୍କା ମହାପାତ୍ର
 ଦୁଷ୍ମନ୍ତ ପଣ୍ଡା
 କ୍ରିଷ୍ଣା କର
 ଶ୍ୱେତା ଆଚାର୍ଯ୍ୟ
 ଶୁଭମ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ରଞ୍ଜନ । ଗୀତିକାର ପ୍ରିୟବ୍ରତ ପଣ୍ଡା ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ରମେଶବାବୁ ପ୍ରଜ୍ଞାନନନ୍ଦ

ରମେଶବାବୁ ପ୍ରଜ୍ଞାନନନ୍ଦ (ଜନ୍ମ: ୧୦ ଅଗଷ୍ଟ ୨୦୦୫) ଜଣେ ଭାରତୀୟ ଚେସ ଗ୍ରାଣ୍ଡମାଷ୍ଟର । ୧୦ ବର୍ଷ ବୟସରେ ସେ ଜଣେ ଆନ୍ତର୍ଜାତୀୟ ମାଷ୍ଟର ହୋଇଥିଲେ, ଯାହାକି ସେତେବେଳେ ସବୁଠାରୁ କନିଷ୍ଠ ବୟସ ଥିଲା ଏବଂ ୧୨ ବର୍ଷ ବୟସରେ ସେ  ଗ୍ରାଣ୍ଡମାଷ୍ଟର ହୋଇଥିଲେ, ସେହି ସମୟରେ ଦ୍ୱିତୀୟ କନିଷ୍ଠ ଥିଲେ ସେ । ୨୨ ଫେବୃଆରୀ ୨୦୨୨ରେ, ୧୬ ବର୍ଷ ବୟସରେ, ର‍୍ୟାପିଡ୍ ଚେସ୍ ଟୁର୍ଣ୍ଣାମେଣ୍ଟରେ ସେ ତତ୍କାଳୀନ ବିଶ୍ୱ ଚାମ୍ପିଅନ୍ ମାଗ୍ନସ୍ କାର୍ଲସେନଙ୍କୁ ପରାସ୍ତ କରିବାରେ ସର୍ବକନିଷ୍ଠ ଖେଳାଳି ହୋଇଥିଲେ ।Indian teenager Praggnanandhaa beats world chess champion Carlsen, www.aljazeera.com ୧୬ ଅକ୍ଟୋବର ୨୦୨୨ରେ ଗୁକେଶ ଡି ତାଙ୍କର ଏହି ରେକର୍ଡ଼ ଭାବିଥିଲେ ।

 ଚେସ୍ 
୨୦୧୩ ମସିହାରେ ଆୟୋଜିତ ଆଠ ବର୍ଷରୁ କମ ବିଶ୍ୱ ଯୁବ ଚେସ ଚମ୍ପିଆନସିପ୍‌ର ବିଜେତା ହୋଇ ସେ ଏଫ୍ଆଇଡିଇ ମାଷ୍ଟର ଉପାଧି ପାଇଥିଲେ । ୨୦୧୫ ମସିହାରେ ସେ ୧୦ ବର୍ଷରୁ କମ ଉପାଧି ଜିତିଥିଲେ ।

୨୦୧୬ ମସିହାରେ, ସେ ୧୦ ବର୍ଷ, ୧୦ ମାସ ଓ ୧୯ ଦିନ ବୟସରେ ଇତିହାସର ସର୍ବକନିଷ୍ଠ ଆନ୍ତର୍ଜାତୀୟ ମାଷ୍ଟର ହୋଇଥିଲେ । ନଭେମ୍ବର ୨୦୧୭ରେ ବିଶ୍ୱ ଜୁନିଅର ଚେସ ଚାମ୍ପିଅନସିପରେ ସେ ତାଙ୍କର ପ୍ରଥମ ଗ୍ରାଣ୍ଡମାଷ୍ଟର ଉପାଧି ପାଇଥିଲେ ଏବଂ ୪ର୍ଥ ସ୍ଥାନରେ ରହିଥିଲେ । ସେ ୧୭ ଅପ୍ରେଲ ୨୦୧୮ରେ ଗୀସରେ ହେରାକଲିଅନ୍ ଫିସର ମେମୋରିଆଲ୍ ଜିଏମ୍ ନର୍ମା ଟୁର୍ନାମେଣ୍ଟରେ ଦ୍ୱିତୀୟ ଗ୍ରାଣ୍ଡମାଷ୍ଟ ଉପରାଧୀ ପାଇଥିଲେ । ୨୩ ଜୁନ ୨୦୧୮ରେ, ସେ ଇଟାଲୀର ଉର୍ଟିଜାଇଠାରେ ଅନୁଷ୍ଠିତ ଥିବା ଗ୍ରେଡାଇନ୍ ଓପନ୍‌ର ଅଷ୍ଟମ ରାଉଣ୍ଡରେ ଲୁକା ମୋରୋନିଙ୍କୁ ପରାସ୍ତ କରି ୩ୟ ଗ୍ରାଣ୍ଡମାଷ୍ଟର ଉପାଧି ପାଇଥିଲେ ଏବଂ ୧୨ ବର୍ଷ, ୧୦ ମାସ ୧୩ ଦିନ ବୟସରେ ତତ୍କାଳୀନ ଦ୍ୱିତୀୟ କନିଷ୍ଠ ବ୍ୟକ୍ତି ହୋଇଥିଲେ ।

୨୦ ଫେବୃଆରୀ ୨୦୨୨ରେ, ସେ ଚମ୍ପିଆନସ୍ ଚେସ୍ ଟୁର୍ ୨୦୨୦ରେ ତୃତୀୟ ଭାରତୀୟ ଖେଳାଳି ଭାବରେ (ବିଶ୍ୱନାଥନ ଆନନ୍ଦ ଏବଂ ହରିକ୍ରିଷ୍ଣାଙ୍କ ପରେ) ଯେକୌନସି ଫର୍ମାଟରେ ବିଶ୍ୱ ଚମ୍ପିଆନ୍ ମଗ୍‌ନୁସ ଯେକ time ଣସି ସମୟରେ ଫର୍ମାଟରେ ୱାର୍ଲ୍ଡ ଚାମ୍ପିଅନ୍ ମାଗ୍ନସ୍ କାର୍ଲସେନଙ୍କୁ ପରାସ୍ତ କରିଥିଲେ ।

ମଇ ୨୦୨୨ରେ ଚେସେବଲ୍ ମାଷ୍ଟର୍ସ ଅନ୍ଲାଇନ୍ ରାପିଡ୍ ଚେସ୍ ଟୁର୍ଣ୍ଣାମେଣ୍ଟରେ ସେ ପୁଣି ଥରେ ମାଗ୍ନସ୍ କାର୍ଲସେନଙ୍କୁ ପରାସ୍ତ କରି ଫାଇନାଲକୁ ଉନ୍ନୀତ ହୋଇଥିଲେ ଏବଂ ୩ ମାସ ମଧ୍ୟରେ ତାଙ୍କର ଦ୍ୱିତୀୟ ବିଜୟ ଥିଲା ।

ଏଫ୍‌ଟିଏକ୍ସ କ୍ରିପ୍ଟୋ କପ୍ ୨୦୨୨ରେ ସେ ମାଗ୍ନସ୍ କାର୍ଲସେନଙ୍କୁ ୩ ଥର ପରାସ୍ତ କରି ଫାଇନାଲ୍‌କୁ ଯାଇଥିଲେ ।

ଚେସ୍ ବିଶ୍ୱକପ୍ ୨୦୨୩ରେ, ୧୮ ବର୍ଷ ବୟସରେ ଚେସ୍ ବିଶ୍ୱକପ୍ ଫାଇନାଲରେ ପହଞ୍ଚିଥିବା ସର୍ବକନିଷ୍ଠ ଭାରତୀୟ ଖେଳାଳି ଥିଲେ ସେ । ଏହାର ସେମିଫାଇନାଲରେ ସେ ଫାବିଆନୋ କାରୁଆନାଙ୍କୁ ପରାସ୍ତ କରି ଫାଇନାଲକୁ ଯାଇଥିଲେ । ଚେସ ବିଶ୍ୱକପ ଇତିହାସରେ ବିଶ୍ୱନାଥ ଆନନ୍ଦଙ୍କ ପରେ ସେ ଦ୍ୱିତୀୟ ଭାରତୀୟ ଭାବରେ ଫାଇନାଲ ଖେଳିଥିଲେ । ଏହି ଫାଇନାଲ୍‌ରେ ସେ ପରାସ୍ତ ହୋଇଥିଲେ ।

 ବ୍ୟକ୍ତିଗତ ଜୀବନ 
୨୦୦୫ ମସିହାର ଅଗଷ୍ଟ ୧୦ ତାରିଖରେ ପ୍ରଜ୍ଞାନନନ୍ଦ ଚେନ୍ନାଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ରମେଶବାବୁ ଜଣେ ବ୍ୟାଙ୍କ କର୍ମଚାରୀ ଏବଂ ତାଙ୍କ ମାଆ ଜଣେ ଗୃହିଣୀ । ସେ ଚେନ୍ନାଇର ଭେଲାମ୍ମାଲ ମେନ୍ କ୍ୟାମ୍ପସରେ ଯୋଗ ଦେଇଥିଲେ । ସେ ମହିଳା ଗ୍ରାଣ୍ଡମାଷ୍ଟର ତଥା ଆନ୍ତର୍ଜାତୀୟ ମାଷ୍ଟର ଆର୍. ବୈଶାଳୀଙ୍କ ଭାଇ ।

 ଆଧାର 

 ବାହାର ଲିଙ୍କ୍ 
 
 Praggnanandhaa R player profile at Chess.com
 Praggnanandhaa R chess games at 365Chess.com
 
 

ଶ୍ରେଣୀ:ଅର୍ଜୁନ ପୁରସ୍କାର ସମ୍ମାନିତ
ଶ୍ରେଣୀ:ଭାରତୀୟ ଚେସ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ସୁଧାରାଣୀ ଜେନା

ସୁଧାରାଣୀ ଜେନା (୬ ଫେବୃଆରୀ ୧୯୪୨ – ୨୨ ଅଗଷ୍ଟ ୨୦୨୩) ଜଣେ ଓଡ଼ିଆ ଅଭିନେତ୍ରୀ ଥିଲେ । ୧୯୬୧ ମସିହାରେ ଓଡ଼ିଆ କଥାଚିତ୍ର ପରିଣାମ ଜରିଆରେ ସେ ଅଭିନୟ କରିବା ଆରମ୍ଭ କରିଥିଲେ ଏବଂ ୧୯୭୬ ମସିହାରୁ ୧୯୯୪ ଯାଏଁ କଥାଚିତ୍ର ଜଗତରେ ସକ୍ରିୟ ଥିଲେ ।

 ଜନ୍ମ, ପରିବା ଓ ଶିକ୍ଷା 
୧୯୪୨ ମସିହାର ଫେବୃଆରୀ ୬ ତାରିଖରେ ସେ ଜନ୍ମଗ୍ରହଣ କରିଥିଲେ । ବୃତ୍ତିଗତ ପେଶାରେ ସେ ଜଣେ ସ୍ତ୍ରୀ ଓ ପ୍ରସୁତି ବିଭାଗର ଡାକ୍ତର ଥିଲେ ।

 ଅଭିନୟ ଜୀବନ 
୧୯୬୧ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲା । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ପରିଣାମ । ଏହି କଥାଚିତ୍ରଟିର ତାଙ୍କ ନିଜ ନାମ ପରିବର୍ତ୍ତେ ତାଙ୍କୁ ଗୀତିସୁଧା ନାମରେ ନାମିତ କରାଯାଇଥିଲା । ଏହା ପରେ ଅଭିନୟ ଜଗତରୁ ଦୂରେଇ ଯାଇଥିଲେ ଏବଂ ପୁଣି ଥରେ ୧୯୭୬ ମସିହାରେ ପ୍ରଥମ ରଙ୍ଗୀନ ଓଡ଼ିଆ କଥାଚିତ୍ର ଗପ ହେଲେବି ସତ ଜରିଆରେ ଅଭିନୟ ଜଗତକୁ ଫେରିଥିଲେ । ସେ ରାମ ବଳରାମ, କାବେରୀ, ଝିଅଟି ସୀତା ପରି, ଶଙ୍ଖ ମହୁରୀ, ଟୋପାଏ ସିନ୍ଦୂର ଦି ପଟ ଶଙ୍ଖା, ଭାଗ୍ୟ ହାତେ ଡୋରି, ଗଢ଼ି ଜାଣିଲେ ଘର ସୁନ୍ଦର ଆଦି କଥାଚିତ୍ରରେ ଅଭିନୟ କରିଥିଲେ ।

ମେଡିକାଲ କଲଜରେ ପଢ଼ିବା ସମୟରେ ସେ ଚାରି ବର୍ଷ ଧରି ନାଟକରରେ ଶ୍ରେଷ୍ଠ ଅଭିନେତ୍ରୀ ଭାବରେ ମିହିର ମୁଖାର୍ଜୀ ସ୍ମୃତି ପୁରସ୍କାର ପାଇଥିଲେ ।

 ଅଭିନୀତ କଥାଚିତ୍ର 
 ମସିହା  କଥାଚିତ୍ର  ଭୂମିକା  ମନ୍ତବ୍ୟ୧୯୬୧ପରିଣାମପ୍ରଥମ ଓଡ଼ିଆ କଥାଚିତ୍ର ୧୯୭୬  ଗପ ହେଲେବି ସତ  ୧୯୭୮ଶଙ୍ଖ ମହୁରୀଜନ୍ମଦାତା୧୯୮୦ରାମ ବଳରାମ୧୯୮୩କାବେରୀଝିଅଟି ସୀତା ପରିଦେଖ ଖବର ରଖ ନଜରଜୟନ୍ତର ମାଆ୧୯୮୭ଜୟଦେବ୧୯୮୯ଟୋପାଏ ସିନ୍ଦୂର ଦି ପଟ ଶଙ୍ଖା୧୯୯୩ଭାଗ୍ୟ ହାତେ ଡୋରିଅଳକା୧୯୯୪ଗଢ଼ି ଜାଣିଲେ ଘର ସୁନ୍ଦରରଙ୍ଗ

 ମୃତ୍ୟୁ 
ସୁଧାରାଣୀ ୨୦୨୩ ମସିହାର ଅଗଷ୍ଟ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଶାର ଅଭିନେତ୍ରୀ
ଅଶ୍ୱିନୀ ଜୋସ

ଅଶ୍ୱିନୀ ଜୋସ ଜଣେ ଭାରତୀୟ ଅଭିନେତା ତଥା କଥାଚିତ୍ର ନିର୍ମାତା ଯିଏକି ମୁଖ୍ୟତଃ ମାଲାୟାଲମ୍ କଥାଚିତ୍ର ଜଗତରେ କାମ କରନ୍ତି । ସେ ୨୦୧୮ ମସିହାରେ ମାଲାୟାଲମ କଥାଚିତ୍ର କୁଇନ୍ ଜରିଆରେ ଅଭିନୟ କରିବା ଆରମ୍ଭ କରିଥିଲେ ।

ଏହାପରେ ସେ ହରିଶ୍ରୀ ଅଶୋକାନଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର ଏନ୍ ଇଣ୍ଟରନ୍ୟାସନାଲ୍ ଲୋକାଲ୍ ଷ୍ଟୋରୀ (୨୦୧୮)ରେ ମୁଖ୍ୟ ନାୟକ ଭାରେ କାମ କରିଥିଲେ । ୨୩ ଅଗଷ୍ଟ ୨୦୧୯ରେ ତାଙ୍କ ଅଭିନୀତ କୁମ୍ବାରୀସ୍ ମୁକ୍ତିଲାଭ କରିଥିଲା । ଅନୁରାଗମ୍ କଥାଚିତ୍ରରେ ସେ ନାୟକ ଭାବରେ ଅଭିନୟ କରିବା ସହିତ ଏହାର କାହାଣୀ ମଧ୍ୟ ଲେଖିଥିଲେ ।

 ବ୍ୟକ୍ତିଗତ ଜୀବନ 
୧୭ ମଇ ୨୦୨୩ରେ ସେ ଫେବା ଜନ୍‌ସନ୍‌ଙ୍କୁ ବିବାହ କରିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଆଧାର ୨୦୧୮ କୁଇନ୍ ମୁନିର୍ ଏନ୍ ଇଣ୍ଟରନ୍ୟାସନାଲ୍ ଲୋକାଲ୍ ଷ୍ଟୋରୀ ଯଦୁ୨୦୧୯ କୁମ୍ବାରୀସ୍ ଶମ୍ଭୁ ଅଧ୍ୟରାତ୍ରୀ ଯୁବ ସତୀଶ ୨୦୨୩ ଅନୁରାଗମ୍ ଅଶ୍ୱିନୀ 

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତା
ବର୍ଷା ନାୟକ

ବର୍ଷା ନାୟକ ଜଣେ ଭାରତୀୟ ଅଭିନେତ୍ରୀ, ଯିଏକି ଓଡ଼ିଆ କଥାଚିତ୍ର ଜଗତରେ କାମ କରନ୍ତି । ୨୦୧୫ ମସିହାରେ ସେ ତୁଳସୀ ଅପା ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଓଡ଼ିଶା ସରକାରଙ୍କଦ୍ୱାରା ୨୭ତମ ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା ।

 ବ୍ୟକ୍ତିଗତ ଜୀବନ 
ବର୍ଷା ଜଗତସିଂହପୁର ଜିଲ୍ଲାର ପାରାଦ୍ୱୀପଠାରେ ଜନ୍ମଗ୍ରହଣ କରିଥିଲେ । ଅଭିନୟ କରିବା ପୂର୍ବରୁ ସେ କରି ହାଇଦ୍ରାବାଦର ଏକ ଆଇଟି କମ୍ପାନୀରେ କାମ କରୁଥିଲେ । ସେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଅନୁପମ ପଟ୍ଟନାୟକଙ୍କୁ ବିବାନ କରିଛନ୍ତି ।

 ଅଭିନୟ ଜୀବନ 
ଆଇଟି କମ୍ପାନୀରେ କାମ କରୁଥିବାବେଳେ ଅମିୟ ରଞ୍ଜନ ପଟ୍ଟନାୟକଙ୍କ ନିର୍ଦ୍ଦେଶିତ କଥାଚିତ୍ର ତୁଳସୀ ଅପା ପାଇଁ ସେ ଅଡ଼ିସନ୍ ଦେଇଥିଲେ ଏବଂ ପଦ୍ମଶ୍ରୀ ପୁରସ୍କାର ପ୍ରାପ୍ତ ତୁଳସୀ ମୁଣ୍ଡାଙ୍କ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ବିଭିନ୍ନ ଚଳଚ୍ଚିତ୍ର ଉତ୍ସବରେ ୨୦୧୫ରୁ ମୁକ୍ତିଲାଭ କରିଥିଲେ ମଧ୍ୟ ୧୯ ମଇ ୨୦୧୭ରେ ପ୍ରକ୍ଷାଳୟରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ପ୍ରଥମ ଓଡ଼ିଆ କଥାଚିତ୍ରଟି ଭାବରେ ଆମାଜନ ପ୍ରାଇମ୍‌ରେ ମୁକ୍ତିଲାଭ କରିଥିଲା ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଆଧାର ୨୦୧୫ ତୁଳସୀ ଅପା ତୁଳସୀ ମୁଣ୍ଡା  ୨୦୨୨ ପ୍ରତୀକ୍ଷା କଲ୍ୟାଣୀ

 ପୁରସ୍କାର 
ବର୍ଷ ପୁରସ୍କାର କଥାଚିତ୍ର ବର୍ଗଫଳାଫଳ ଆଧର ୨୦୧୫ ୨୭ତମ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ତୁଳସୀ ଅପା ଶ୍ରେଷ୍ଠ ଅଭିନେତ୍ରୀବିଜୟିନୀ   ୨୦୧୬ ପ୍ରଥମ ହରିୟାଣା ଆନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ 

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଶାର ଅଭିନେତ୍ରୀ
ବର୍ଷା ସିଂହ ବରିହା

ବର୍ଷା ସିଂହ ବରିହା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ତାଙ୍କ ବାପାଙ୍କ ନାମ ବିଜୟ ରଞ୍ଜନ ସିଂହ ବରିହା ଓ ମାଅଙ୍କ ନାମ ତିଳୋତ୍ତମା ସିଂହ ବରିହା । ତାଙ୍କ ବାପା ଓଡ଼ିଶା ରାଜନୀତିରେ ସକ୍ରିୟ ଥିଲେ । ତାଙ୍କ ଶଶୁର ରମାରଞ୍ଜନ ବଳିଆରସିଂହ ମଧ୍ୟ ରାଜନୀତିରେ ସକ୍ରିୟ ଅଛନ୍ତି ।

 ରାଜନୈତିକ ଜୀବନ 
ବର୍ଷା ତାଙ୍କ ବାପାଙ୍କ ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଥିବା ଉପ-ନିର୍ବାଚନରେ ସେ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧,୨୦,୮୦୭ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୪୨,୬୭୯ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଓଡ଼ିଆ ଲୋକ
ଧୋ'ରେ ବାବୁ ଧୋ'

ଧୋ'ରେ ବାବୁ ଧୋ' ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ଅଭିନେତା ହରିହର ମହାପାତ୍ର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ଲେଖିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ହିମାଂଶୁ ପରିଜା । ସଙ୍ଗୀତକାର ଅଭିଜିତ ମଜୁମଦାର ଏହାର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ହରିହର ମହାପାତ୍ର ଓ ଦିବ୍ୟା ମହାନ୍ତି । ସାତ୍ୟକି ମିଶ୍ର, ପିଙ୍କି ପ୍ରଧାନ, ବବି ମିଶ୍ର, ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୧୪ ତାରିଖ, ପଣା ସଂକ୍ରାନ୍ତି ଦିନ ମୁକ୍ତିଲାଭ କରିଥିଲା । ପ୍ରଥମେ ଏହି କଥାଚିତ୍ରଟିର ଶୀର୍ଷ 'ଧୋରେ ବାଇଆ ଧୋ' ଥିଲା, କିନ୍ତୁ ପରେ ଏହାର ଶୀର୍ଷକ ପରିବର୍ତ୍ତନ କରାଯାଇଥିଲା ।

ଅଭିନୟ
 ହରିହର ମହାପାତ୍ର
 ଦିବ୍ୟା ମହାନ୍ତି
 ସାତ୍ୟକି ମିଶ୍ର
 ପିଙ୍କି ପ୍ରଧାନ
 ବବି ମିଶ୍ର
 ବ୍ରଜ ସିଂହ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦୀପ୍ତିରେଖା ପାଢ଼ୀ, ଅଭିଜିତ ମଜୁମଦାର, ହ୍ୟୁମାନ ସାଗର, ହରିହର ମହାପାତ୍ର, ଦିବ୍ୟା ମହାନ୍ତି, ସାଇନି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରରେ ୫ଟି ଗୀତ ଥିଲା ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ପ୍ରିୟେ ତୁ ମୋ ସିଏ

ପ୍ରିୟେ ତୁ ମୋ ସିଏ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଝିଲିକ ଭଟ୍ଟାଚାର୍ଯ୍ୟ । ଶରଣାରବିନ୍ଦ ଓଝା ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ଏଲିନା ସାମନ୍ତରାୟ । ବବି ମିଶ୍ର, ଅଭିଶେକ ଗିରି, ବିଭୂତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଜୁନ ୨୯ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ

 ଅମ୍ଳାନ ଦାସ
 ଏଲିନା ସାମନ୍ତରାୟ
 ବବି ମିଶ୍ର

 ଚୌଧୁରୀ ଜୟପ୍ରକାଶ ଦାସ
 ଅସୀତ ପତି
 ଭୂପତି ତ୍ରିପାଠୀ
 ସୁଧାଂଶୁ ମୋହନ ସାହୁ
 ସୋମା ଭୌମିକ
 ଈଶା ବେବର୍ତ୍ତା
 ଛନ୍ଦିତା ପାଢ଼ୀ

 ଦିବ୍ୟା ମହାନ୍ତି - ଆଇଟମ୍ ନୃତ୍ୟ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ ଓ ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ସୁଭାଶିଷ ସାହୁ, କୁଳଦୀପ ପଟ୍ଟନାୟକ, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

 ବିବାଦ 
ଏହି କଥାଚିତ୍ରଟିରେ ଏକ ଦୃଶ୍ୟରେ ଜାତିଆଣ ଆକ୍ଷେପକୁ ନେକ ବିବାଦ ଉଠିଥିଲା । ଏଥିରେ ଅଣ-ସାମ୍ବିଧାନିକ ଶବ୍ଦର ପ୍ରୟୋଗ କରାଯାଇଥିଲା । ଫଳରେ ଏହାର ବିରୋଧ କରି ଦଳିତ ମଞ୍ଚ ଥାନାରେ ଅଭିଯୋଗ କରିଥିଲେ ।

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଏସ୍. ସୋମନାଥ

ଶ୍ରୀଧାର ପାନିକର ସୋମନାଥ (ଜନ୍ମ: ଜୁଲାଇ ୧୯୬୩), ଏସ୍ ସୋମାନାଥ ଭାବରେ ଜଣାଶୁଣା, ଜଣେ ଭାରତୀୟ ଏରୋସ୍ପେସ୍ ଇଞ୍ଜିନିୟର ଯିଏକି ଭାରତୀୟ ମହାକାଶ ଗବେଷଣା ସଂସ୍ଥା (ଇସ୍ରୋ)ର ଅଧକ୍ଷ ଭାବରେ କାର୍ଯ୍ୟ କରୁଛନ୍ତି । ତାଙ୍କ ଅଧ୍ୟକ୍ଷତାରେ, ଇସ୍ରୋର ୩ୟ ଭାରତୀୟ ଜହ୍ନ ଅନୁସନ୍ଧାନ ପାଇଁ ଚନ୍ଦ୍ରଯାନ-୩ର ଉତ୍‌କ୍ଷେପଣ କରାଯାଇଥିଲା ଏବଂ ଏହାର ବିକ୍ରମ ଓ ପ୍ରଜ୍ଞାନ ରୋଭର୍ ଚନ୍ଦ୍ରର ଦକ୍ଷିଣ ମେରୁ ଅଞ୍ଚଳ ନିକଟରେ ୨୩ ଅଗଷ୍ଟ ୨୦୨୩ରେ ଅବତରଣ କରିଥିଲା । ଏହି ଚନ୍ଦ୍ର-ଅଭିଯାନର ସଫଳତା ଫଳରେ ଭାରତ ପ୍ରଥମ ଦେଶ ଭାବରେ ଚନ୍ଦ୍ରର ଦକ୍ଷିଣ ମେରୁରେ ମହାକାଶ ଯାନ ଅବତରଣ କରିଥିଲା ଏବଂ ଚତୁର୍ଥ ଦେଶ ଭାବରେ ସୁରୁଖୁରୁରେ ଚନ୍ଦ୍ରପୃଷ୍ଠରେ ଅବତରଣ କରିଥିଲେ ।

ସୋମନାଥ ଥିରୁଅନନ୍ତପୁରମସ୍ଥିତ ବିକ୍ରମ ସାରାଭାଇ ସ୍ପେସ୍ ସେଣ୍ଟର ଏବଂ ଲିକ୍ୱିଇଡ୍ ପ୍ରପୁଲ୍ସନ୍ ସିଷ୍ଟମ୍ ସେଣ୍ଟରର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ସେ ମହାକାଶ ଯାନର ଲଞ୍ଚ ଭେଇକିଲ୍‌ର ଡିଜାଇନ୍, ସିଷ୍ଟମ ଇଞ୍ଜିନିୟରିଂ, ଷ୍ଟ୍ରକଚରାଲ୍ ଡିଜାଇନ୍, ଷ୍ଟ୍ରକଚରାଲ୍ ଡାଇନାମିକ୍ସ ଏବଂ ପାଇରୋଟେକ୍‌ନିକ୍ସ କ୍ଷେତ୍ରରେ କାମ କରିଛନ୍ତି ।

 ପ୍ରାଥମିକ ଜୀବନ ଏବଂ ଶିକ୍ଷା 
ସୋମନାଥ କେରଳର ଥୁରାବୁରସ୍ଥିତ ଟଙ୍କମ୍ମାଠାରେ ଏକ ମାଲାୟଲମ୍ ଭାଷାଭାଷୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଭି. ଶ୍ରୀଧର ପାନିକର ଜଣେ ହିନ୍ଦୀ ଶିକ୍ଷକ ଥିଲେ ।

ସୋମନାଥ ଆରୁରସ୍ଥିତ ସେଣ୍ଟ ଅଗଷ୍ଟାଇନ ହାଇସ୍କୁଲରେ ପାଠ ପଢ଼ିଥିଲେ ଏବଂ ମହାରାଜା କଲେଜ ଏର୍ନାକୁଲମରୁ ତାଙ୍କର ବିଶ୍ୱବିଦ୍ୟାଳୟ ପୂର୍ବବର୍ତ୍ତୀ ଶିକ୍ଷା ସମାପ୍ତ କରିଥିଲେ । ସେ କେରଳ ବିଶ୍ୱବିଦ୍ୟାଳୟ ଅଧିନରେ ଥିବା ଥଙ୍ଗାଲ କଞ୍ଜୁ ମୁସାଲିଆ କଲେଜ୍ ଅଫ୍ ଇଞ୍ଜିନିୟରିଂ, କୋଲ୍ଲମରୁ ମେକାନିକାଲ୍ ଇଞ୍ଜିନିୟରିଂରେ ସ୍ନାତନ କରିଥିଲେ । ସେ ବାଙ୍ଗାଲୋରସ୍ଥିତ ଇଣ୍ଡିଆନ୍ ଇନିଷ୍ଟିଚ୍ୟୁଟ୍ ଅଫ୍ ସାଇନ୍ସରୁ ଇଞ୍ଜିନିୟରିଂରେ ସ୍ନାତକୋତ୍ତର କରିଛନ୍ତି ।

 ପେଷା 
ସ୍ନାତକୋତ୍ତର ପରେ ସୋମନାଥ ୧୯୮୫ ମସିହାରେ ବିକ୍ରମ ସାରାଭାଇ ସ୍ପେସ୍ ସେଣ୍ଟରରେ ଯୋଗ ଦେଇଥିଲେ । ସେ ପ୍ରାରମ୍ଭିକ ପର୍ଯ୍ୟାୟରେ ପୋଲାର ସାଟେଲାଇଟ୍ ଲଞ୍ଚ ଭେଇକିଲ୍ ପ୍ରକଳ୍ପ ସହିତ ଜଡ଼ିତ ଥିଲେ । ସେ ବିକ୍ରମ ସାରାଭାଇ ସ୍ପେସ୍ ସେଣ୍ଟରର ସହଯୋଗୀ ନିର୍ଦ୍ଦେଶକ ଭାବରେ କାର୍ଯ୍ୟ କରିବା ସହିତ ୨୦୧୦ ମସିହାରେ ଜିଓସିଙ୍କ୍ରୋନସ୍ ସାଟେଲାଇଟ୍ ଲଞ୍ଚ ଭେଇକିଲ୍ ମାର୍କ ୩ ଲଞ୍ଚ ଭେଇକିଲ୍ ପ୍ରକଳ୍ପର ନିର୍ଦ୍ଦେଶକ ଭାବରେ କାମ କରିଥିଲେ । ନଭେମ୍ବର ୨୦୧୪ ପର୍ଯ୍ୟନ୍ତ ସେ ପ୍ରପୁଲସନ୍ ଏବଂ ସ୍ପେସ୍ ଅର୍ଡିନାନ୍ସ ସଂସ୍ଥାର ଉପ-ନିର୍ଦ୍ଦେଶକ ଭାବରେ କାମ କରିଥିଲେ ।

ଜୁନ୍ ୨-୧୫ ମସିହାରେ, ସେ ଥିରୁଅନନ୍ତପୁରମର ବାଲିଆମାଳାରେ ଥିବା ଲିକ୍ୱିଡ୍ ପ୍ରପୁଲସନ୍ ସିଷ୍ଟମ୍ ସେଣ୍ଟରର ନିର୍ଦ୍ଦେଶକ ଭାବରେ ଦାୟିତ୍ୱ ଗ୍ରହଣ କରିଥିଲେ ଏବଂ ଜାନୁଆରୀ ୨୦୧୮ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲେ । ସେ କେ. ଶିବନଙ୍କ ପରେ ବିକ୍ରମ ସାରଭାଇ ସ୍ପେସ୍ ସେଣ୍ଟର ଏବଂ ଭାରତୀୟ ମହାକାଶ ଗବେଷଣା ସଂସ୍ଥାର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ।

 ସମ୍ମାନ 
ବିଜ୍ଞାନ କ୍ଷେତ୍ରରେ ତାଙ୍କର ଅବଦାନ ପାଇଁ ତାଙ୍କୁ ୧୮ ତମ ବାର୍ଷିକ ସମ୍ମିଳନୀ ଅବସରରେ ତାମିଲନାଡ଼ୁର ଏସ୍ଆର୍‌ଏମ୍ ଇନଷ୍ଟିଚ୍ୟୁଟ୍ ଅଫ୍ ସାଇନ୍ସ ଆଣ୍ଡ ଟେକ୍ନୋଲୋଜିଦ୍ୱାରା ଡକ୍ଟରେଟ୍ ଅଫ୍ ସାଇନ୍ସ ପ୍ରଦାନ କରାଯାଇଥିଲା ।

 ଆଧାର 

 ବାହାର ଆଧାର 
 

 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହାକାଶ ଗବେଷଣା ସଂସ୍ଥାର ବ୍ୟକ୍ତି
ବିକାଶ (ରକେଟ ଇଞ୍ଜିନ)

ବିକାଶ (ବିକ୍ରମ ଅମ୍ବାଲାଲ ସାରାଭାଇଙ୍କ ପ୍ରାରମ୍ଭିକ ନାମରୁ ନାମିତ, VIKram Ambalal Sarabhai) ହେଉଛି ୧୯୭୦ ଦଶକରେ ଲିକ୍ୱିଡ୍ ପ୍ରୋପଲସନ୍ ସିଷ୍ଟମ୍ ସେଣ୍ଟରଦ୍ୱାରା ପରିକଳ୍ପିତ ଏବଂ ଡିଜାଇନ୍ କରାଯାଇଥିବା ତରଳ ଇନ୍ଧନ ଯୁକ୍ତ ରକେଟ୍ ଇଞ୍ଜିନର ଏକ ପରିବାର | ଏହି ଡିଜାଇନ୍ ରାସାୟନିକ ଚାପ ପ୍ରଣାଳୀ ସହିତ ଭାଇକିଂ ଇଞ୍ଜିନର ଲାଇସେନ୍ସପ୍ରାପ୍ତ ସଂସ୍କରଣ ଉପରେ ଆଧାରିତ ଥିଲା । ପ୍ରାରମ୍ଭିକ ଉତ୍ପାଦନ ବିକାଶ ଇଞ୍ଜିନରେ କିଛି ଆମଦାନୀ ହୋଇଥିବା ଫ୍ରାନ୍ସ ଉପାଦାନ ବ୍ୟବହାର କରାଯାଇଥିଲା ଯାହା ପରବର୍ତ୍ତୀ ସମୟରେ ଘରୋଇ ସ୍ତରରେ ଉତ୍ପାଦିତ ସମକକ୍ଷଦ୍ୱାରା ବଦଳାଯାଇଥିଲା । ଏହା ପୋଲାର ସାଟେଲାଇଟ୍ ଲଞ୍ଚ ଭେଇକିଲ (ପିଏସଏଲଭି), ଜିଓସିନକ୍ରୋନାସ୍ ସାଟେଲାଇଟ୍ ଲଞ୍ଚ ଭେଇକିଲ (ଜିଏସଏଲଭି) ଏବଂ ଏଲଭିଏମ୩ରେ ମହାକାଶ ଉତକ୍ଷେପଣ ପାଇଁ ବ୍ୟବହୃତ ହୁଏ ।

ପିଏସଏଲଭିର ଦ୍ୱିତୀୟ ପର୍ଯ୍ୟାୟ, ବୁଷ୍ଟର ଏବଂ ଜିଏସଏଲଭି ମାର୍କ ୧ ଓ ୨ର ଦ୍ୱିତୀୟ ପର୍ଯ୍ୟାୟ ଏବଂ ଏଲଭିଏମ୩ର ମୂଳ ପର୍ଯ୍ୟାୟକୁ ଶକ୍ତି ଯୋଗାଇବା ପାଇଁ ବିକାଶ ଇଞ୍ଜିନ ବ୍ୟବହାର କରାଯାଏ । ପିଏସଏଲଭି, ଜିଏସଏଲଭି ମାର୍କ ୧ ଏବଂ ୨ରେ ବିକାଶ ଇଞ୍ଜିନ ପାଇଁ ପ୍ରୋପେଲାଣ୍ଟ ଲୋଡିଂ ୪୦ ଟନ୍ ହୋଇଥିବା ବେଳେ ଏଲଭିଏମ୩ରେ ୫୫ ଟନ୍ ରହିଛି।

 ଇତିହାସ 
୧୯୭୪ ମସିହାରେ ସୋସିଏଟ୍ ୟୁରୋପେନ୍ ଡି ପ୍ରୋପଲସନ୍ ଇସ୍ରୋଠାରୁ ୧୦୦ ବର୍ଷର ଇଞ୍ଜିନିୟରିଂ କାମ ବଦଳରେ ଭାଇକିଙ୍ଗ୍ ଇଞ୍ଜିନ୍ ଟେକ୍ନୋଲୋଜି ହସ୍ତାନ୍ତର କରିବାକୁ ରାଜି ହୋଇଥିଲେ। ଅଧିଗ୍ରହଣ ହୋଇଥିବା ଜ୍ଞାନକୌଶଳରୁ ନିର୍ମିତ ପ୍ରଥମ ଇଞ୍ଜିନକୁ ୧୯୮୫ ମସିହାରେ ଇସ୍ରୋରେ ନମ୍ବି ନାରାୟଣନ ଏବଂ ତାଙ୍କ ଦଳ ସଫଳତାର ସହ ପରୀକ୍ଷଣ କରିଥିଲେ ଏବଂ ଏହାର ନାମ ବିକାଶ ରଖିଥିଲେ ।

 ପ୍ରଯୁକ୍ତି କୌଶଳ 
ବାଆଁ|thumb|300x300_ପିକସେଲ|ବିକାଶ ଇଞ୍ଜିନ ସହ ପିଏସଏଲଭି-ସି୫୦ ଦ୍ୱିତୀୟ ପର୍ଯ୍ୟାୟ
ଏହି ଇଞ୍ଜିନରେ ଇନ୍ଧନ ଭାବରେ ପ୍ରାୟ ୪୦ ମେଟ୍ରିକ୍ ଟନ୍ ୟୁଡିଏମ୍ଏଚ୍ ଏବଂ ଅକ୍ସିଡାଇଜର ଭାବରେ ନାଇଟ୍ରୋଜେନ୍ ଟେଟ୍ରୋକ୍ସାଇଡ୍ (ଏନ୍ ୨ଓ୪) ସର୍ବାଧିକ ୭୨୫ କେଏନ୍ ବ୍ୟବହାର କରାଯାଇଥାଏ। ଇଞ୍ଜିନର ଉନ୍ନତ ସଂସ୍କରଣରେ ପୁରୁଣା ସଂସ୍କରଣରେ ୫୨.୫ ବାର୍ ତୁଳନାରେ ୫୮.୫ ବାର‌ର ଚେମ୍ବର ଚାପ ରହିଛି ଏବଂ ଏହା ୮୦୦ କେଏନ୍ ରଚାପ ଉତ୍ପାଦନ କରେ । ଏହି ଇଞ୍ଜିନ ଜିମ୍ବଲିଂ କରିବାରେ ସକ୍ଷମ ।

୨୦୧୮ରୁ ଉତକ୍ଷେପଣ ପାଇଁ ବିକାଶ ଇଞ୍ଜିନର ୬% ବର୍ଦ୍ଧିତ ଥ୍ରଷ୍ଟ ଭର୍ସନ ବିକଶିତ କରାଯାଇଥିଲା । ୨୯ ମାର୍ଚ୍ଚ ୨୦୧୮ରେ ଜିସାଟ୍ ୬ଏ ଉତକ୍ଷେପଣ ଦ୍ୱିତୀୟ ପର୍ଯ୍ୟାୟରେ ଏହା ପ୍ରଦର୍ଶିତ ହୋଇଥିଲା। ଭବିଷ୍ୟତ ଅଭିଯାନରେ ୪ଟି ବିକାଶ ଇଞ୍ଜିନ୍ ପ୍ରଥମ ପର୍ଯ୍ୟାୟ ବୁଷ୍ଟର ପାଇଁ ଏହା ବ୍ୟବହୃତ ହେବ।

 ଆଧାର 

ଶ୍ରେଣୀ:ଭାରତୀୟ ରକେଟ ଇଞ୍ଜିନ
ବିକ୍ରମ ସାରାଭାଇ ମହାକେଶ କେନ୍ଦ୍ର

ଲେଉଟାଣି ବିକ୍ରମ ସାରାଭାଇ ସ୍ପେସ୍ ସେଣ୍ଟର
ଦୀପାଳି ଦାସ

ଦୀପାଳି ଦାସ (ଜନ୍ମ: ୨୭ ଜାନୁଆରୀ ୧୯୯୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୩ ମସିହାରେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଦୀପାଳି ୧୯୯୭ ମସିହାର ଜାନୁଆରୀ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ନବ କିଶୋର ଦାସ ଜଣେ ରାଜନେତା ଥିଲେ ଏବଂ ତାଙ୍କ ମାଆଙ୍କ ନାମ ମୀନତି ଦାସ ।

 ରାଜନୈତିକ ଜୀବନ 
ଦୀପାଳୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ତାଙ୍କ ବାପାଙ୍କ ମୃତ୍ୟୁ ପରେ ୨୦୨୩ ମସିହାରେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧ ଲକ୍ଷ ୭ ହଜାର ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୪୮,୭୨୧ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଇଣ୍ଡିଆନ୍ ନ୍ୟାସନାଲ୍ କମିଟି ଫର୍ ସ୍ପେସ୍ ରିସର୍ଚ୍ଚ

ଲେଉଟାଣି ଭାରତୀୟ ଜାତୀୟ ମହାକାଶ ଗବେଷଣା କମିଟି
ସୂର୍ଯ୍ୟବଂଶୀ ସୂରଜ

ସୂର୍ଯ୍ୟବଂଶୀ ସୂରଜ (ଜନ୍ମ: ୧୮ ମଇ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ସୂରଜ ୧୯୯୫ ମସିହାର ମଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ବିଷ୍ଣୁ ଚରଣ ସେଠୀ ଜଣେ କବି ତଥା ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାକୁ ଦୁଇଥର ନିର୍ବାଚିତ ହୋଇଥିଲେ ଓ ତାଙ୍କ ମାଆ ଉର୍ମିଳାରାଣୀ ପାଣିଗ୍ରାହୀ ଜଣେ ଶିକ୍ଷୟିତ୍ରୀ ।

 ରାଜନୈତିକ ଜୀବନ 
ସୂରଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୨ ମସିହାରେ ତାଙ୍କ ବାପାଙ୍କ ମୃତ୍ୟୁ ପରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୮୦,୩୫୧ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୯,୮୮୧ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ନିବେଦିତା ଭଟ୍ଟାଚାର୍ଯ୍ୟ

ନିବେଦିତା ଭଟ୍ଟାଚାର୍ଯ୍ୟ ଜଣେ ଭାରତୀୟ ଅଭିନେତ୍ରୀ ଯିଏକି ଦୂରଦର୍ଶନ ଓ କଥାଚିତ୍ରରେ ଅଭିନୟ କରନ୍ତି । ସେ ଦୂରଦର୍ଶନ ଧାରାବାହିକ ସାତା ଫେରେ, ସାଲୋନି କା ସଫର୍ ଏବଂ କୋଇ ଲଉଟ୍ କେ ଆୟା ହୈ ପାଇଁ ଜଣାଶୁଣା । ସେ ଲକ୍ଷ୍ନୌରେ ଜନ୍ମଗ୍ରହଣ କରିଥିଲେ ।

 ଅଭିନୀତ କଥାଚିତ୍ର 
+ବର୍ଷ କଥାଚିତ୍ର ଭୂମିକା ମନ୍ତବ୍ୟ ୨୦୦୦ କ୍ୟା କେହେନା ପ୍ରୀତି ଜିଣ୍ଟାଙ୍କ ଭାଉଜ ୨୦୧୪ ଡର୍ @ ଦି ମଲ୍ ତିଶା ୨୦୧୬ ଫୋବିଆ ଅନୁଷ୍କା ୨୦୧୭ ଶୁଭ ମଙ୍ଗଲ ସାବଧାନ ବିନିତା ୨୦୧୮ ଆୟାର୍ ସାମ୍ବାଦିକା ୨୦୧୯ ଚିକେନ୍ କରି ଲ ସତ୍ୟ ଦେଶମୁଖ ୨୦୨୧ ଶାଦିସ୍ତାନ ଅର୍ଶୀଙ୍କ ମାଆ ୨୦୨୩ଦି ଭେକ୍ସିନ୍ ୱାର୍

 ଅଭିନୀତ ଧାରାବାହିକ 
ବର୍ଷକାର୍ଯ୍ୟକ୍ରମ/ଧାରାବାହିକ ଭୂମିକା ମନ୍ତବ୍ୟ ୧୯୯୭ କ୍ୟା ବାତ୍ ହୈ ପ୍ରିୟଙ୍କା ମେହେଟ୍ଟା  ମାର୍ଗରିଟା ରୋଜ ବ୍ରଗାଞ୍ଜା ୧୯୯୮ ଏକ୍ସ ଜୋନ୍ ୧୯୯୯ ସଟରଡେ' ସସ୍‌ପେନ୍ସ ଦୀପା ସସ୍‌ପେନ୍ସ ଆୱାର୍ ମାଧବୀ ୧୯୯୯–୨୦୦୧ ରିସ୍ତେ  ୨୦୦୦–୨୦୦୧ କୁଣ୍ଡଳୀ ଆରତୀ ଅଭିଷେକ ଅଗ୍ରୱାଲ ୨୦୦୧ କାହିଁ କିସି ରୋଜ୍ ମୋନିକା ବୋଷ ଖଟ୍ଟା ମିଠା ଅଞ୍ଜୁ ୨୦୦୩–୨୦୦୪ କାହାନି ଘର୍ ଘର୍ କି ଅବନ୍ତିକା ଅଜୟ ଅଗ୍ରୱାଲ ୨୦୦୪ ରାତ୍ ହୋନେ କୋ ହୈ ରୁମା ଭଗବାନ୍ ବଚାୟେ ଇନ୍‌କୋ ୨୦୦୬–୨୦୦୭;
୨୦୦୮–୨୦୦୯ ସାତ୍ ଫେରେ: ସାଲୋନି କା ସଫର୍ ଉର୍ବଶୀ ବ୍ରିଜେଶ ସିଂହ/ଉର୍ବଶୀ ବୀର ସିଂହଖଳନାୟିକା ୨୦୧୦–୨୦୧୧ ଗୁନାହୋଁ କା ଦେବତା  ୨୦୧୭ କୋଇ ଲଉଟ୍ କେ ଆୟା ହୈ ରତ୍ନା ଶେଖରୀ ୨୦୨୨ ସଲ୍ଟ ସିଟିସୋନି ଲିଭ୍ ୱେବ୍ ସିରିଜ୍

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ମହାସଂଗ୍ରାମ

ମହାସଂଗ୍ରାମ ୨୦୦୦ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୈଳାଶ ମହାରନା । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ ସଂଗ୍ରାମ ବିଶ୍ୱାଳ ।

ଅଭିନୟ

 ସିଦ୍ଧାନ୍ତ ମହାପାତ୍ର
 ଜ୍ୟୋତି ମିଶ୍ର
 ବିଜୟ ମହାନ୍ତି
 ମିହିର ଦାସ
 ପୁଷ୍ପା ପଣ୍ଡା
 ବୀଣା ମହାରଣା
 କୈଳାଶ ମହାରଣା
 ରାଇମୋହନ ପରିଡ଼ା
 ପ୍ରଦ୍ୟୁମ୍ନ ଲେଙ୍କା
 ମୀନକେତନ
 ସାତ୍ୟକି ମିଶ୍ର
 ରାଜୁ ନାୟକ
 ପିତବାସ
 ବବି
 ଲିଟୁନ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ, ଫେଲୁ ପଟ୍ଟନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୦୦ର ଓଡ଼ିଆ କଥାଚିତ୍ର
ନିଝୁମ ରାତିର ସାଥୀ (୧୯୭୯ର ଓଡିଆ କଥାଚିତ୍ର)

ଲେଉଟାଣି ନିଝୁମ ରାତିର ସାଥୀ (୧୯୭୯ର ଓଡ଼ିଆ କଥାଚିତ୍ର)
ବିରେନ ଜ୍ୟୋତି ମହାନ୍ତି

ବିରେନ ଜ୍ୟୋତି ମହାନ୍ତି ଜଣେ ଭାରତୀୟ କଥାଚିତ୍ର ସମ୍ପାଦକ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ ସମ୍ପାଦନା ପାଇଁ ଜଣାଶୁଣା; ଲକ୍ ଓ ଜୋଡ଼ି ବ୍ରେକର୍ସ ଭଳି ହିନ୍ଦୀ କଥାଚିତ୍ର ସହିତ ଓଡ଼ିଆ କଥାଚିତ୍ର ଜଗତରେ ମଧ୍ୟ କିଛି କଥାଚିତ୍ର ସମ୍ପାଦନା କରିଛନ୍ତି । 

 ସମ୍ପାଦନା 
ବର୍ଷ କଥାଚିତ୍ର ଭାଷା ମନ୍ତବ୍ୟ ୨୦୦୯ ଲକ୍ ହିନ୍ଦୀ ୨୦୧୧ ଚକ୍‌ଲେଟ୍ ଓଡ଼ିଆ ୨୦୧୨ ଯୋଡ଼ି ବ୍ରେକର୍ସ୍ ହିନ୍ଦୀ ଲୁଚକାଳି ଓଡ଼ିଆ ୨୦୧୩ ସୋନା ସ୍ପା ହିନ୍ଦୀ ୨୦୧୪ ବବ୍‌ଲୁ ହାପି ହୈ ହିନ୍ଦୀ ଫେତଃ ପଞ୍ଜାବୀ ୨୦୧୫ କୌନ୍ କିତ୍‌ନେ ପାନି ମେଁ ହିନ୍ଦୀ ୨୦୧୬ ଭାବିପେଡ଼ିଆ ହିନ୍ଦୀ୨୦୧୭ଜଷ୍ଟ ମୋହବତ୍ଓଡ଼ିଆ୨୦୨୩ଆନ୍ଥୋନୀଓଡ଼ିଆ

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ସମ୍ପାଦକ
ଶ୍ରେଣୀ:ପଞ୍ଜାବୀ କଥାଚିତ୍ର ସମ୍ପାଦକ
ଶ୍ରେଣୀ:ହିନ୍ଦୀ କଥାଚିତ୍ର ସମ୍ପାଦକ
ବସନ୍ତ ମୁଦୁଲି କବିତା ପୁରସ୍କାର

ବସନ୍ତ ମୁଦଲି କବିତା ପୁରସ୍କାର ଓଡ଼ିଆ ଭାଷାର କବିମାନଙ୍କୁ ଦିଆଯାଉଥିବା ଏକ ସମ୍ମାନ, ଯାହାକି କବି ବସନ୍ତ ମୁଦୁଲିଙ୍କ ସ୍ମୃତିରେ ବସନ୍ତ ମୁଦୁଲି ସ୍ମୃତି ସଂସଦଦ୍ୱାରା ପ୍ରଦାନ କରାଯାଇଥାଏ । ସ୍ମୃତି ସଂସଦ ତରଫରୁ ପ୍ରତିବର୍ଷ ବସନ୍ତ ମୁଦୁଲି ସ୍ମୃତି ସମାରୋହରେ ଏହି ପୁରସ୍କାର ପ୍ରଦାନ କରାଯାଇଥାଏ ।

 ଇତିହାସ 
୧୯୮୬ ମସିହାରେ କବି ବସନ୍ତ ମୁଦୁଲିଙ୍କ ମୃତ୍ୟୁ ପରେ ୧୯୮୭ ମସିହାରୁ ଏହି ପୁରସ୍କାର ପ୍ରଦାନ କରାଯାଉଛି । କବି ସୁନୀଲ କୁମାର ପୃଷ୍ଟିଙ୍କୁ ୧୯୮୭ ମସିହାରେ ଏହି ପୁରସ୍କାର ପ୍ରଥମ କରି ପ୍ରଦାନ କରାଯାଇଥିଲା ।

 ସମ୍ମାନିତ ବ୍ୟକ୍ତିତ୍ୱ 
 ସୁନୀଲ କୁମାର ପୃଷ୍ଟି (୧୯୮୭)
 କୁମାର ହସନ (୧୯୮୮)
 ୧୯୮୯
 ଆଶୁତୋଷ ପରିଡ଼ା (୧୯୯୦)
 ସୌଭାଗ୍ୟବନ୍ତ ମହାରଣା (୧୯୯୧)
 ରାମକୃଷ୍ଣ ସାହୁ (୧୯୯୨)
 ପ୍ରବାସିନୀ ମହାକୁଡ଼ (୧୯୯୩)
 ଅପର୍ଣ୍ଣା ମହାନ୍ତି ଓ ସେନାପତି ପ୍ରଦ୍ୟୁମ୍ନକେଶରୀ (୧୯୯୪)
 ସୁଚେତା ମିଶ୍ର (୧୯୯୫)
 ଅଖିଳ ନାୟକ (୧୯୯୬)
 ପୀତାମ୍ବର ତରାଇ (୧୯୯୭)
 ଅକ୍ଷୟ ବେହେରା (୧୯୯୮) ଓ ଅଜୟ ପ୍ରଧାନ (ପ୍ରତ୍ୟାଖ୍ୟାନ)
 ବାସୁଦେବ ସୁନାନୀ (୧୯୯୯)
 ବୀଣାପାଣି ପଣ୍ଡା (୨୦୦୦)
 ଭାରତ ମାଝୀ (୨୦୦୧)
 ଅରୂପାନନ୍ଦ ପାଣିଗ୍ରାହୀ (୨୦୦୨)
 ଅଭୟ ନାୟକ  ଓ ତୁହିନାଂଶୁ ରଥ (୨୦୦୩)
 ସାବିତ୍ରୀ କବି (୨୦୦୪)
 ବିରଜା ବଳ (୨୦୦୫)
 ଅଖିଳ କୁମାର ମିଶ୍ର ଓ ଗାୟତ୍ରୀବାଳା ପଣ୍ଡା (୨୦୦୬)
 ୨୦୦୭
 ୨୦୦୮
 ମନୋଜ ମେହେର (୨୦୦୯)
 ସିତାଂଶୁ ଲେଙ୍କା (୨୦୧୦)
 ନିରାକାର ଦାସ (୨୦୧୧)
 ଦୁର୍ଗା ପ୍ରସାଦ ପଣ୍ଡା (୨୦୧୨)
 ସରୋଜ ବଳ (୨୦୧୩)
 ପବିତ୍ର ମୋହନ ଦାଶ (୨୦୧୪)
 ୨୦୧୫
 ଶର୍ମିଷ୍ଠା ସାହୁ ଓ ଶକ୍ତି ମହାନ୍ତି (୨୦୧୬)
 କିଶୋର ପାଣିଗ୍ରାହୀ (୨୦୧୭)
 ଶୁଭଶ୍ରୀ ଲେଙ୍କା (୨୦୧୮)
 ପ୍ରୀତିଧାରା ସାମଲ (୨୦୧୯)
 ଈପ୍‌ସିତା ଷଡ଼ଙ୍ଗୀ (୨୦୨୦)
 ବାଦଲ ମହାନ୍ତି (୨୦୨୧)
 ନରେନ୍ଦ୍ର ଭୋଇ (୨୦୨୨)
 ଚିତ୍ତରଞ୍ଜନ ନାୟକ (୨୦୨୩)

 ଆଧାର 

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ପୁରସ୍କାର ଓ ସମ୍ମାନ
ଶାୟରୀ ଶାୟରୀ

ଶାୟରୀ ଶାୟରୀ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାଜେନ୍ଦ୍ର ପ୍ରସାଦ ପାତ୍ର । ପ୍ରମୋଦ କୁମାରୀ ପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ଦ୍ଦେଶକ ରଣଜିତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମ୍ୟୁଖ୍ୟ ଭୂମିକାରେ ଅଭିନୟ କରିଥିଲେ ଦୁର୍ଗାମାଧବ ପାତ୍ର ଓ ପ୍ରିୟଙ୍କା ସାହୁ । ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, ଅକ୍ଷୟ ବସ୍ତିଆ, ଅସୀତ ପତି, ବ୍ରଜ ସିଂହ, ପ୍ରଶାନ୍ତ ପତି, ଜୀବନ ପଣ୍ଡା, ପ୍ରକାଶ ମହାପାତ୍ର, ଅଳକା ଶତପଥୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୧୪ ଅପ୍ରେଲ ୨୦୨୩ ଦିନ ପଣା ସଂକ୍ରାନ୍ତି ଅବସରରେ ମୁକ୍ତିଲାଭ କରିଥିଲା ।

ଅଭିନୟ

 ଦୁର୍ଗାମାଧବ ପାତ୍ର
 ପ୍ରିୟଙ୍କା ସାହୁ
 ପ୍ରଦ୍ୟୁମ୍ନ ଲେଙ୍କା
 ପିଣ୍ଟୁ ନନ୍ଦ
 ଅକ୍ଷୟ ବସ୍ତିଆ
 ଅସୀତ ପତି
 ବ୍ରଜ ସିଂହ
 ପ୍ରଶାନ୍ତ ପତି
 ଜୀବନ ପଣ୍ଡା
 ପ୍ରକାଶ ମହାପାତ୍ର
 ଅଳକା ଶତପଥୀ
 ଭାଗ୍ୟଶ୍ରୀ
 ଶୁଭଙ୍କରୀ
 ସୋନାଲିସା
 ରଶ୍ମିତା
 ରାଜଶ୍ରୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଅରୁଣ ମନ୍ତ୍ରୀ, ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, କୁମାର ବାପି, ଅସୀମା ପଣ୍ଡା, ଦୀପ୍ତିରେଖା ପାଢ଼ୀ, ସଞ୍ଜୁ, ଅମ୍ରିତା ନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶୁଭ୍ରାଂଶୁ ନାୟକ

ଶୁଭ୍ରାଂଶୁ ନାୟକ ଜଣେ ଓଡ଼ିଆ ଅଭିନେତା, ଯିଏକି ମୁଖ୍ୟତଃ ଓଡ଼ିଆ ଦୂରଦର୍ଶନ ଧାରାବାହିକ ଓ କଥାଚିତ୍ର ଆଦିରେ ଅଭିନୟ କରନ୍ତି । ୧୯୯୯ ମସିହାରେ ସେ ଡିଡି ଓଡ଼ିଆର ଧାରାବାହିକ ସଂସ୍କାର ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ୨୦୦୧ ମସିହାର ଧାରାବାହିକ ଦୁହିତାରେ ପ୍ରଥମ ଥର ପାଇଁ ନାୟକ ଭାବରେ କାମ କରିଥିଲେ । ପରବର୍ତ୍ତୀ ସମୟରେ ସେ କାହାର ହେବି ମୁଁ କଣ୍ଢେଇ, ମହାଯଜ୍ଞ, ଦୁହିତା, କହିଲେ ତୋ କୂଳ କୁଟୁମ୍ବକୁ ଲାଜ, ସଂସ୍କାର ବଡ଼ ଘର ବଡ଼ ଗୁମର କଥା, ଅବୁଝା ଏ ମନ, ବେବି, ଜୀବନ ସାଥୀ ଆଦି ଧାରାବାହିକରେ ନାୟକ, ଖଳନାୟକ ଓ ସହ-ଅଭିନେତା ଭାବରେ କାମ କରିଛନ୍ତି । ଧାରାବାହିକ ବ୍ୟତୀତ ସେ ଓଡ଼ିଆ କଥାଚିତ୍ର ଜଗତରେ ବିଭିନ୍ନ ଭୂମିକାରେ ଅଭିନୟ କରିଛନ୍ତି । ଚୁପ୍ କିଏ ଆସୁଛି, ଲଭ୍ ଷ୍ଟେସନ୍, ମୁଁ କ'ଣ ଏତେ ଖରାପ, ସୁନ୍ଦରଗଡ଼ର ସଲମାନ୍ ଖାନ୍, ସିଷ୍ଟର ଶ୍ରୀଦେବୀ, ଗୁଣ୍ଡା, ବିଜୁ ବାବୁ ଆଦି ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି ।

 ଅଭିନୟ ଜୀବନ 
ଶୁଭ୍ରାଂଶୁ ୧୯୯୪ ମସିହାରେ ଦୁଇଟି ଲକ୍ଷ୍ୟ ନେଇ କାମକ୍ଷାନଗରରୁ ଭୁବନେଶ୍ୱର ଆସିଥିଲେ; ଡାକ୍ତରୀ ପଢ଼ିବେ କିମ୍ବା ଅଭିନୟ କରିବେ । ମାତ୍ର ସେ ଏମ୍‌ବିଏ କରିଥିଲେ ଏବଂ ଚାକିରୀ କରିବା ପରେ  ଅଭିନୟ କରିବା ଆରମ୍ଭ କରିଥିଲେ । ୧୯୯୯ ମସିହାରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ଡିଡି ଓଡ଼ିଆରେ ପ୍ରସାରିତ ହେଉଥିବା ଧାରାବାହିକ ସଂସ୍କାରରେ ସେ ୧୦ରୁ ୧୨ଟି ଅଧ୍ୟାୟରେ କାମ କରିଥିଲେ ।

୨୦୦୧ ମସିହାରେ ସେ ଡିଡି ଓଡ଼ିଆରେ ପ୍ରସାରିତ ଅନ୍ୟତମ ଧାରାବାହିକ ଦୁହିତାରେ ମୁଖ୍ୟ ନାୟକ ଭାବରେ କାମ କରିଥିଲେ । ଏହାପରେ ଇଟିଭି ଓଡ଼ିଆ, ତରଙ୍ଗ ଟିଭି, ସାର୍ଥକ ଟିଭି, ଜୀ ସାର୍ଥକ ଆଦିରେ ବିଭିନ୍ନ ଧାରାବାହିକରେ ଅଭିନୟ କରିଥିଲେ ।

୨୦୦୯ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଚୁପ୍ କିଏ ଆସୁଛି । ଏହାପରେ ସେ ଅନେକ କଥାଚିତ୍ରରେ ଚରିତ୍ର ଅଭିନେତା, ହାସ୍ୟ ଅଭିନତା ଓ ଖଳନାୟକ ଆଦି ଭୂମିକାରେ ଅଭିନୟ କରିଛନ୍ତି ।

 ଅଭିନୀତ ଧାରାବାହିକ 
+ଧାରାବାହିକଚେନାଲ୍ଭୂମିକାମନ୍ତବ୍ୟସଂସ୍କାରଡିଡି ଓଡ଼ିଆଦୁହିତାମୁଖ୍ୟ ନାୟକକାହାର ହେବି ମୁଁ କଣ୍ଢେଇମହାଯଜ୍ଞଦୁହିତାକହିଲେ ତୋ କୂଳ କୁଟୁମ୍ବକୁ ଲାଜସୁନା କଳସସଂସ୍କାରଇଟିଭି ଓଡ଼ିଆବଡ଼ ଘର ବଡ଼ ଗୁମର କଥାଅବୁଝା ଏ ମନତରଙ୍ଗ ଟିଭିବେବିଜୀବନ ସାଥିଜୀ ସାର୍ଥକଫୁଲ୍ ଗଡ଼ବଡ଼ତରଙ୍ଗ ଟିଭିଜ୍ୱାଇଁ ନଂ ୱାନସାର୍ଥକ ଟିଭିସବୁ ଠିକ୍ ଠାକ୍ଇଟିଭି ଓଡ଼ିଆପିତା ପ୍ରପିତା ପିତାମହ

 ଅଭିନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତବ୍ୟଆଧାର୨୦୦୯ଚୁପ୍ କିଏ ଆସୁଛିଅଭିନୀତ ପ୍ରଥମ କଥାଚିତ୍ର୨୦୧୦ମୁଁ କ'ଣ ଏତେ ଖରାପ୨୦୧୬ଲଭ୍ ଷ୍ଟେସନ୍ସଞ୍ଜୁର ବଡ଼ ଭାଇଗୁଣ୍ଡା୨୦୧୭ସିଷ୍ଟର ଶ୍ରୀଦେବୀ୨୦୧୮ସୁନ୍ଦରଗଡ଼ର ସଲମାନ୍ ଖାନ୍ଶ୍ରୀମାନ୍ ସୁର୍‌ଦାସ୨୦୧୯ବିଜୁ ବାବୁଗୋଲ୍ ମାଲ୍ ଲଭ୍୨୦୨୧ବାପା ଆଇସିୟୁରେ ଅଛନ୍ତି୨୦୨୨ବାଳୀ - ଦ ସେଭିଅର୍ହାଏ କୃଷ୍ଣଅନୁର ବାପା୨୦୨୩ନିୟତିବନ୍ଦିନୀବାପା ସୁପର୍‌ମ୍ୟାନ୍ଚନ୍ଦ୍ରକାନ୍ତ ସାବତ

 ଆଧାର 

 ବାହାର ଆଧାର 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା